|  |  |  |
| --- | --- | --- |
| **ΕΛΛΗΝΙΚΗ ΔΗΜΟΚΡΑΤΙΑ**  ΥΠΟΥΡΓΕΙΟ ΠΑΙΔΕΙΑΣ  ΔΙΑ ΒΙΟΥ ΜΑΘΗΣΗΣ ΚΑΙ ΘΡΗΣΚΕΥΜΑΤΩΝ  **ΠΕΡΙΦΕΡΕΙΑΚΗ ΔΙΕΥΘΥΝΣΗ**  **Π/ΘΜΙΑΣ & Δ/ΘΜΙΑΣ ΕΚΠ/ΣΗΣ**  ΑΝΑΤΟΛΙΚΗΣ ΜΑΚΕΔΟΝΙΑΣ & ΘΡΑΚΗΣ  **ΔΙΕΥΘΥΝΣΗ Δ/ΘΜΙΑΣ ΕΚΠΑΙΔΕΥΣΗΣ**  **ΠΕΡΙΦΕΡΕΙΑΚΗΣ ΕΝΟΤΗΤΑΣ ΔΡΑΜΑΣ**  **ΤΜΗΜΑ ΕΚΠΑΙΔΕΥΤΙΚΩΝ ΘΕΜΑΤΩΝ**  **………**  **ΔΙΕΥΘΥΝΣΗ**: ΔΙΟΙΚΗΤΗΡΙΟ , 66100 ΔΡΑΜΑ  Πληροφορίες: Σ. Κιουλάνης  Τηλέφωνο: 2521351224  FAX : 2521351294  e-mail: [mail@dide.dra.sch.gr](mailto:mail@dide.dra.sch.gr)  http://www.didedra.gr | **ΔΡΑΜΑ 18/ 12/2012**  **Αρ. Πρωτ. 9303 /Φ23.1** | |
| **ΠΡΟΣ** | * **κ.κ Διευθύντριες-ντες Σχολικών Μονάδων Δευτεροβάθμιας Εκπαίδευσης Δράμας** * **Συλλόγους Διδασκόντων Σχολικών Μονάδων Δευτεροβάθμιας Εκπαίδευσης Δράμας** |
| **ΚΟΙΝ** | * **Γραφ.Σχολικών Συμβούλων** * **Δ/νσεις Δευτεροβάθμιας Εκπ/σης** |

**ΘΕΜΑ: «1ος Λογοτεχνικός διαγωνισμός Εφηβικού Διηγήματος και ποίησης ‘’Γρηγόρης Πεντζίκης’’ - 3η Ανακοίνωση»**

Σας υπενθυμίζουμε ότι η Διεύθυνση Δευτεροβάθμιας Εκπαίδευσης ΠΕ Δράμας προκηρύσσει για το έτος 2012-2013 τον 1ο Λογοτεχνικό διαγωνισμό Εφηβικού Διηγήματος και Ποίησης «Γρηγόρης Πεντζίκης».

Ο Διαγωνισμός απευθύνεται σε μαθητές/τριες της Δευτεροβάθμιας Εκπαίδευσης .

**ΤΡΟΠΟΣ ΣΥΜΜΕΤΟΧΗΣ**

**α) Εφηβικού Διηγήματος**

Κάθε μαθητής/τρια Γυμνασίου ή Λυκείου ή ΕΠΑΛ μπορεί να συμμετέχει με ένα (1) διήγημα έως έξι (6) σελίδες μεγέθους Α4, δακτυλογραφημένες με γραμματοσειρά Times New Roman 12, στην ελληνική γλώσσα και θέμα ελεύθερο.

**β) Εφηβικής ποίησης**

Κάθε μαθητής/τρια Γυμνασίου ή Λυκείου ή ΕΠΑΛ μπορεί να συμμετέχει με ένα (1) ποίημα, γραμμένο με ομοιοκαταληξία ή με ελεύθερο τρόπο, μέχρι τριάντα στίχους, στην ελληνική γλώσσα και θέμα ελεύθερο .

**ΟΡΟΙ ΣΥΜΜΕΤΟΧΗΣ**

Τα έργα θα πρέπει να είναι ανέκδοτα και αδημοσίευτα και να υποβληθούν σε πέντε (5) δακτυλογραφημένα αντίτυπα με ψευδώνυμο και την ένδειξη **Γυμνάσιο, Λύκειο, ΕΠΑΛ** το οποίο θα αναγράφεται στο πάνω δεξιό μέρος του κειμένου. Τα πραγματικά στοιχεία (ονοματεπώνυμο, διεύθυνση και τηλέφωνο) του διαγωνιζόμενου θα πρέπει να κλεισθούν σε μικρό φάκελο και στο εξωτερικό του μέρος να αναγραφεί το ψευδώνυμο. Τα πέντε αντίτυπα και ο μικρός φάκελος θα πρέπει να σταλούν με την αντίστοιχη ένδειξη  **Διαγωνισμός Εφηβικού Διηγήματος «Γρηγόρης Πεντζίκης»** στη διεύθυνση: **ΔΔΕ Δράμας, (γραφείο 223) Διοικητήριο, Δράμα. Τ.Κ. 66100.** Στο επάνω μέρος του φακέλου αποστολής θα αναγράφεται μόνο το ψευδώνυμο . **Ημερομηνία υποβολής μέχρι 28 Φεβρουαρίου 2013** (σφραγίδα ταχυδρομείου).

Τα υποβαλλόμενα κείμενα δεν επιστρέφονται. Η αξιολόγηση των κειμένων θα γίνει κατά το διάστημα 01 Μαρτίου έως 30 Απριλίου 2013 και όσοι διακριθούν θα ενημερωθούν το Μάιο του 2013. Η απονομή Επαίνων και Αναμνηστικών Διπλωμάτων Συμμετοχής στο διαγωνισμό θα γίνει στη διάρκεια των «Ημερών Εκπαίδευσης» που διοργανώνει η ΔΔΕ Δράμας κάθε έτος με τη λήξη της σχολικής χρονιάς. Για το σχολικό έτος 2012-13 οι «Ημέρες Εκπαίδευσης» προγραμματίζονται για το διάστημα 22-26 Απριλίου 2013.

Η συμμετοχή στους διαγωνισμούς προϋποθέτει και την αποδοχή των όρων. Η κρίση της Κριτικής Επιτροπής είναι αμετάκλητη.

Θα δοθούν Α΄, Β΄ και Γ΄ Έπαινος για μαθητές/τριες Γυμνασίου –Λυκείου- ΕΠΑΛ αντίστοιχα καθώς και συλλογή βιβλίων. Επίσης θα δοθούν Αναμνηστικά Διπλώματα Συμμετοχής σε όλους τους συμμετέχοντες.

Περισσότερες πληροφορίες μπορούν να αναζητηθούν στην ιστοσελίδα του διαγωνισμού <http://www.didedra.gr/index.php?option=com_content&view=category&id=88:2011-02-28-17-12-13&layout=blog&Itemid=256> καθώς και στα τηλέφωνα 2521351223 και 224.

|  |  |
| --- | --- |
|  | **Ο Δ/ντής**  **Δ/νσης Δ/Θμιας Εκπ/σης Δράμας**  **Δρ. Κιουλάνης Σπυρίδων** |